For 1 Datamaskin 

Adobe Systems Incorporated
Elektronisk lisensavtale for sluttbrukere
Norsk versjon

VENNLIGST RETURNER VEDLAGTE REGISTRERINGSBLANKETT FOR Å MOTTA FORDELENE AV REGISTRERINGEN.

TIL BRUKEREN: DETTE ER EN AVTALE MELLOM DEM OG ADOBE SYSTEMS INCORPORATED ("ADOBE"), ET SELSKAP SOM FØLGER GJELDENDE LOVER I DELAWARE, USA. VED TILKJENNEGIVELSE AV DERES AKSEPT NEDENFOR, AKSEPTERER DE ALLE BESTEMMELSER OG VILKÅR I DENNE AVTALEN. Denne Avtalen er vedlagt Adobe® programvare ("Programvaren") og tilhørende forklarende materiale ("Dokumentasjon"). Begrepet "Programvare", innbefatter dessuten oppgraderinger, modifiserte versjoner, oppdateringer, tillegg og kopier av Programvaren som Adobe har gitt Dem lisens på.  Denne Avtale må leses nøye før De angir at De aksepterer den i slutten av denne Avtale. Hvis De ikke aksepterer bestemmelsene og vilkårene i denne avtalen, avslår De der det angis, og vil ikke kunne bruke Programvaren. I så fall skal de returnere denne programvaren, inklusive all emballasje, til Adobe eller til stedet de kjøpte programvaren fra.

Dette er en lisensavtale og ikke en salgsavtale. Adobe eier fremdeles kopien av Programvaren i denne pakken, og eventuelle andre kopier som De er autorisert til å lage i henhold til denne Avtalen.  Adobe gir Dem ved denne Avtalen en ikke-eksklusiv rett til å bruke Programvaren og Dokumentasjonen forutsatt at De aksepterer følgende:

1. Bruk av programvaren.  
1.1. De kan installere Programvaren på et enkelt sted på en harddisk eller en annen lagringsenhet, på maksimalt det antall datamaskiner som er angitt i denne avtale øverst i høyre hjørne ("Tillatt Antall Datamaskiner").   
1.2. Forutsatt at Programvaren er konfigurert for bruk i nettverk, kan De Programvaren installeres og brukes på én enkelt vertsmaskin for bruk i et lokalt nettverk for ett (men ikke begge) av følgende formål:
  (a) permanent installasjon på harddisk eller annen lagerenhet på maksimalt Tillatt antall datamaskiner; eller
  (b) bruke av Programvaren på slikt nettverk, forutsatt at det antall datamaskiner som Programvaren anvendes på, ikke overstiger Tillatt antall datamaskiner. Hvis f.eks. 100 datamaskiner er tilsluttet vertsmaskinen og Programvaren ikke anvendes på mer enn 15 datamaskiner samtidig, men vil bli brukt på 25 forskjellige datamaskiner på forskjellige tidspunkter, vil Tillatt antall datamaskiner som De trenger lisens for, være 25.
1.3. De kan vise, endre, reprodusere og distribuere bilder, figurer eller annen kunst som følger med Programvaren, helt eller delvis (med mindre det uttrykkelig er angitt noe annet), hvis ikke slike bilder, figurer eller annen kunst distribueres uavhengig. Slike bilder, figurer og slik kunst må ikke misbrukes til å lage uanstendig eller pornografisk materiale.
1.4. De kan lage én sikkerhetskopi av Programvaren, forutsatt at sikkerhetskopien ikke installeres eller brukes på en annen datamaskin.

1.5. HJEMMEBRUK. Den primære bruker av hver datamaskin som Programvaren er installert eller brukt på, kan også installere Programvaren på en hjemmedatamaskin eller en bærbar datamaskin. Programvaren kan imidlertid ikke brukes på annen datamaskin av en annen person, samtidig som Programvaren brukes på den primære datamaskinen.

1.6. FONT-PROGRAMVARE. Hvis Programvaren inkluderer font-programvare, kan De: 
(a) Bruke font-programvare som beskrevet ovenfor på Tillatt antall datamaskiner og bruke slik font-programvare på enhver utenhet som er tilknyttet slike datamaskiner.
(b) Hvis Tillatt antall datamaskiner er fem eller færre, lastes font-programvaren i minnet (harddisk eller RAM) på en utenhet som er tilkoblet minst én av disse datamaskinene, med den hensikt at font-programvaren forblir i utenheten, og på en ekstra tilsvarende utenhet for hver femte Tillatt antall datamaskiner.
(c) Ta en kopi av font-programvaren(e) som De har bruk for, til en spesiell fil til en kommersiell skriver eller annet servicebyrå, og slikt servicebyrå kan anvende programvaren(e) til å behandle Deres fil, forutsatt at et slikt servicebyrå har informert Dem om at dette har kjøpt eller gitt lisens til å benytte den spesielle font-programvaren.
(d) Konvertere og installere font-programvare til et annet format for bruk i andre sammenhenger, dog på følgende vilkår: En datamaskin som den konverterte font-programvaren er brukt eller installert på, skal betraktes som en av Deres Tillatt antall datamaskiner. De aksepterer at bruk av font-programvaren som De har konvertert, skal følge alle betingelser og vilkår i denne Avtalen og at slik font-programvare kun kan brukes for Deres egen generelle forretningsvirksomhet eller personlig bruk, og at slik font-programvare ikke kan distribueres eller overføres for noe formål, unntatt i overensstemmelse med punkt 3 nedenfor.

2. Opphavsrett. Programvarens åndelige eiendomsrett tilhører Adobe og dennes leverandører og er beskyttet av åndsverkslovgivning i USA, internasjonale konvensjoner, samt gjeldende lover i de land hvor Programvaren brukes. Programvarens struktur, oppbygning og kode er verdifulle forretningshemmeligheter og konfidensiell informasjon som tilhører Adobe og dennes leverandører. De må derfor behandle Programvaren på samme måte som annet opphavsrettslig beskyttet materiale, som f.eks. en bok. De må ikke kopiere Programvaren eller Dokumentasjonen med unntak av det som beskrives i avsnittet "Bruk av Programvaren". Alle kopier som De har rett til å lage i henhold til denne Avtalen, må inneholde tilsvarende informasjon om opphavsrett og åndelig eiendomsrett som finnes på eller i Programvaren. Med unntak av font-programvare, som er konvertert til andre formater som er tillatt i avsnittet "Bruk av Programvaren", har De ikke anledning til å modifisere, tilpasse eller oversette Programvaren. De har heller ikke rett til å endre mekanikken, dekompilere, demontere, eller på annen måte forsøke å avsløre kildekoden i Programvaren.  Varemerker skal anvendes i samsvar med godkjent varemerkepraksis, også når det gjelder identifikasjon av navnet til varemerkets eier. Varemerker kan bare anvendes for å identifisere utskrift produsert av Programvaren. Slik anvendelse av varemerke innebærer ingen eiendomsrett til dette varemerket. Med unntakelse av ovennevnte, gir denne Avtalen Dem ingen eiendomsrett til Programvaren.

I den grad norsk lov gir Dem rett til å dekompilere Programvaren for å få den nødvendige informasjon for at Programvaren kan operere sammen med annen programvare, skal De først be Adobe om å gi Dem nødvendig informasjon. Adobe forbeholder seg retten til å sette rimelige vilkår, som f.eks. å ta et rimelig gebyr for denne informasjon. Anmodninger om informasjon kan rettes til Customer Support Department, Adobe Systems Europe Ltd., Adobe House, Mid New Cultins, Edinburgh, Scotland EH11 4DU, United Kingdom, telefax nr.: + 44 (0) 131 453 4422.

3. Overdragelse.  De kan ikke leie, lease, lisensiere videre eller låne ut Programvaren eller Dokumentasjonen. De kan imidlertid overdra alle Deres rettigheter til bruk av Programvaren og Dokumentasjonen til en annen person eller juridisk enhet forutsatt (i) at De overdrar denne Avtalen, Programvaren inklusive alle kopier, oppdateringer og tidligere versjoner og alle kopier av font-programvare konvertert til andre formater og Dokumentasjonen til denne personen eller juridiske enheten, (ii) at De ikke beholder noen kopier, heller ikke kopier lagret på en datamaskin, og (iii) at mottakeren aksepterer å overholde bestemmelsene og vilkårene i denne Avtalen.

4. Programvare for flere operativsystem / programvare for flere språk / programvare på to ulike media / flere kopier / oppgraderinger. Hvis denne pakke inneholder, eller hvis De i forbindelse med ervervelse av Programvaren som følger denne pakken, mottar to eller flere versjoner av operativsystemer (f.eks. Macintosh og Windows®), to eller flere språkversjoner av Programvaren, den samme Programvaren og to eller flere media (diskett og CD-ROM), og/eller på annen måte mottar to eller flere kopier av Programvaren, må det totale antall datamaskiner som Programvaren brukes på, ikke overstige Tillatt antall datamaskiner. De kan lagre en sikkerhetskopi i overensstemmelse med vilkårene i denne Avtalen, for hver versjon av Programvaren som De anvender. De må ikke leie ut, lease, låne eller overdra versjoner eller kopier av Programvaren som De ikke anvender eller Programvaren på noe ubenyttet medium, unntatt som en del av en permanent overdragelse av Programvaren og Dokumentasjonen som beskrevet ovenfor.

Hvis De erverver en oppgradert eller oppdatert Programvare, kan De bruke den tidligere versjonen i opptil nitti (90) dager etter at De har mottatt den nye versjonen, med det formål å hjelpe Dem med overgangen til den nye versjonen. Etter dette tidspunkt har De ikke lenger lisens til å bruke den tidligere versjonen. 

5. Begrenset garanti.  Adobe garanterer at Programvaren i alt vesentlig fungerer i henhold til Dokumentasjonen i en periode av nitti (90) dager etter Deres mottakelse av Programvaren. Denne garantien gjelder ikke fontprogramvare som er konvertert til andre formater. For å gjøre garantikrav gjeldende, må De returnere Programvaren innen nevnte nitti (90) dager til  forhandleren som De mottok denne fra, sammen med kvitteringen. Hvis Programvaren i alt vesentlig ikke fungerer i overensstemmelse med Dokumentasjonen, vil det eneste ansvar og oppretting være begrenset til, etter Adobes valg, enten utskifting av Programvaren eller refusjon av hele lisensbeløpet De har betalt for Programvaren.

ADOBE OG DENNES LEVERANDØRER GARANTERER IKKE OG KAN IKKE GARANTERE FOR DE PRESTASJONER ELLER RESULTATER SOM DE KAN OPPNÅ VED Å BRUKE PROGRAMVAREN ELLER DOKUMENTASJONEN. OVENNEVNTE ER EN UTTØMMENDE REGULERING AV DERES RETTIGHETER VED ADOBES ELLER DENNES LEVERANDØRERS BRUDD PÅ GARANTIEN. MED UNNTAK AV OVENNEVNTE BEGRENSEDE GARANTI, GIR ADOBE ELLER DENNES LEVERANDØRER INGEN GARANTI, HVERKEN DIREKTE ELLER INDIREKTE MED HENSYN TIL IKKE-KRENKELSE AV TREDJEPARTS RETTIGHETER, SALGBARHET, TILFREDSSTILLENDE KVALITET ELLER SKIKKETHET TIL SPESIELLE FORMÅL. UNDER INGEN OMSTENDIGHETER ER ADOBE ELLER DENNES LEVERANDØRER ANSVARLIG OVERFOR DEM FOR NOEN FØLGESKADE, INDIREKTE SKADE ELLER SPESIELLE SKADER, HERUNDER TAPT FORTJENESTE ELLER TAPT KOSTNADSBESPARING, HELLER IKKE DERSOM EN REPRESENTANT FOR ADOBE ER BLITT INFORMERT OM MULIGHETEN OM EN SLIK SKADE, ELLER FOR NOE KRAV FRA TREDJEPART.

Ingenting i denne Avtalen skal begrense partens rettigheter som forbruker i henhold til norsk lov.

Noen land og jurisdiksjoner tillater ikke unntak, begrensning eller fraskrivelse av tilfeldige følge- eller spesielle skader, eller underforståtte garantier eller begrensninger for hvor lenge en underforstått garanti kan gjelde, slik at ovennevnte begrensninger/fraskrivelser ikke kan gjelde for Dem. I den grad det er mulig er alle underforståtte garantier begrenset til nitti (90) dager. Denne garanti gir Dem særskilte juridiske rettigheter. De kan ha andre rettigheter som kan variere fra land til land eller fra jurisdiksjon til jurisdiksjon. For ytterligere informasjon om garantien, kan De kontakte Adobe Customer Support Department.

6. Gjeldende rett og generelle bestemmelser. Denne Avtalen er underlagt gjeldende rett i Norge (unntatt anvendelse av landets tvistemålsregler). Forente Nasjoners konvensjon av 11. april 1980 vedrørende avtaler om internasjonale kjøp, "the Uniform Law under the Formation of Agreements for the International Sale of Goods", "the Uniform Law on the International Sale of Goods", eller noen lov, forskrift eller bestemmelse i noen jurisdiksjon basert på noen av disse regler, gjelder ikke for denne Avtalen. Anvendelse av de nevnte bestemmelser er uttrykkelig ekskludert. Dersom noen del av denne Avtalen er ugyldig og ikke kan håndheves, skal dette ikke påvirke gyldigheten av Avtalen for øvrig. De samtykker i at Programvaren ikke vil bli sendt, overført eller eksportert til noe land eller anvendes på en måte som er i strid med "United States Export Administration Act" eller andre eksportlover, restriksjoner eller forordninger. Denne Avtalen opphører uten videre å gjelde dersom De bryter noen av avtalens vilkår. Denne Avtalen kan bare endres gjennom skriftlig overenskomst signert av en autorisert person fra Adobe. 

Dette er hele avtalen mellom Adobe og Dem som angår Programvare og Dokumentasjon. Denne Avtalen erstatter tidligere avtaler, informasjon, sluttbrukeravtaler, kommunikasjon eller reklame som er relatert til Programvaren og Dokumentasjonen.

7. Meddelelse til sluttbrukere for amerikansk forvaltning.  Programvaren og Dokumentasjonen er "Commercial Items" (kommersielle artikler), slik dette begrepet er definert i 48 C.F.R §2.101, og består av "Commercial Computer Software" (kommersiell dataprogramvare) og "Commercial Computer Software Documentation" (kommersiell dokumentasjon for dataprogramvare), slik disse begrepene er benyttet i 48 C.F.R, §12.212 eller 48 C.F.R. §227.7202, der de får anvendelse. I samsvar med 48 C.F.R. §12.212 eller 48 C.F.R. §§277.7202-1 til 227.7202-4, der de får anvendelse, er "Commercial Computer Software" og "Commercial Computer Software Documentation" lisensiert til sluttbrukere i den amerikanske administrasjon (i) bare som "Commercial Items" og (ii) bare med de rettigheter som gjelder alle sluttbrukere i henhold til disse betingelsene.
Upubliserte rettigheter under amerikansk opphavsrettslov forbeholdes. Adobe Systems Incorporated, 345 Park Avenue, San Jose, CA 95110-2704, U.S.A.

For fremtidig bruk er en kopi av denne Lisensavtale for sluttbruker tilgjengelig etter at De har installert Programvaren. Dersom De har spørsmål vedrørende denne Avtalen eller dersom De ønsker informasjon fra Adobe, vennligst benytt vedlagte adresseinformasjon og kontakt Adobes lokale representant i Deres land eller skriv til Customer Support Department, Adobe Systems Europe Limited, Adobe House, Mid New Cultins, Edinburgh, Scotland EH11 4DU, United Kingdom, telefax +44 (0) 131 453 4422.

Adobe er et varemerke som tilhører Adobe Systems Incorporated. Macintosh er et registrert varemerke som tilhører Apple Computer, Inc. Windows er et registrert varemerke som tilhører Microsoft Corporation.

VENNLIGST ANGI OM DE AKSEPTERER ELLER AVSLÅR OVENSTÅENDE AVTALE VED Å MERKE AV PÅ ØNSKET STED NEDENFOR. HVIS DE IKKE AKSEPTERER BESTEMMELSENE OG VILKÅRENE I DENNE AVTALEN, VIL DE IKKE KUNNE BRUKE PROGRAMVAREN.

AKSEPTERE

AVSLÅ